Lav et referat af nedenstående tekst:

Tekst:
8. juli vil regnbueflag og mangfoldighed for tredje år i træk fylde Aalborgs gader, når Aalborg Pride løber af stablen. Årets tema for optoget gennem gaderne og den efterfølgenden daglange fest i Karolinelund er 'Wear Your Pride'. Et tema, der går hånd i hånd med Aalborg Prides overordnede tema om at skabe synlighed for de forskelle, der er blandt de godt 580.000 indbyggere i Region Nordjylland. - Vi skal ikke være ens. Vores forskelligheder er netop det, som gør os og Nordjylland unikke, siger Kathrine Skovsgaard, der er forperson for Aalborg Pride. - Du kan og skal være stolt af den du er, og så skal du særligt huske, at din seksualitet ikke er din identitet, siger hun videre. Aalborg Pride blev dannet i foråret 2015 og er dermed en ung forening. Ikke desto mindre er arrangementet år for år vokset, og 2017-udgaven af mangfoldighedsmanifestationen bliver efter alt at dømme den hidtil største. For første gang deltager Copenhagen Pride nemlig ved festlighederne, og de slutter sig dermed til Transvestitter i Danmark (TiD red.), ZOLA, LGBTDanmark og Aarhus Pride, der allerede har meldt deres ankomt til Aalborg Pride. I Karolinelund, hvor alle er mere end velkomne, vil man udover den fantastiske og farverige stemning kunne opleve blandt andre Sada Vidoo, der deltog i årets udgave af Melodi Grand Prix med sangen Northernn Lights, ligesom flere kendte drag queens, det moderne discoband Royal Feet Factory og 90'er-stjernerne Diskofil træder på scenen. Aftenen sluttes af - og natten begynder - klokken 22, når Platform4 i Karolinelund er vært for Aalborg Pride Afterparty.

Referat:
For tredje år i træk indtager Aalborg Pride 8. juli byens gader for at hylde mangfoldighed og forskelle.